Document ID: 32006R1491

PADOMES REGULA (EK) Nr. 1491/2006
(2006. gada 10. oktobris)
par Nolīguma noslēgšanu vēstuļu apmaiņas veidā, ar ko no 2006. gada 16. jūnija līdz 2007. gada 15. jūnijam pagarina spēkā esības termiņu Protokolam, ar ko nosaka zvejas iespējas un kompensāciju, kuras paredzētas Gvinejas-Bisavas Republikas valdības un Eiropas Ekonomikas kopienas Nolīgumā par zveju pie Gvinejas-Bisavas krastiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punktu un 3. punkta pirmo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Saskaņā ar 17. pantu Nolīgumā starp Gvinejas-Bisavas Republikas valdību un Eiropas Ekonomikas kopienu par zveju pie Gvinejas-Bisavas krastiem (2) pirms nolīgumam pievienotā protokola spēkā esības termiņa beigām līgumslēdzējām pusēm jāuzsāk sarunas, lai vienotos par protokola saturu nākamajam laikposmam un, ja vajadzīgs, par grozījumiem vai papildinājumiem, kādi jāveic pielikumā.
(2)
Pašreizējais protokols ir apstiprināts ar Padomes Regulu (EK) Nr. 249/2002 (3), kurā grozījumi izdarīti atbilstīgi nolīgumam, kas apstiprināts ar Padomes Regulu (EK) Nr. 829/2004 (4). Abas puses ir nolēmušas ar nolīgumu vēstuļu apmaiņas veidā uz vienu gadu pagarināt šo protokolu, kamēr notiek sarunas par protokola grozījumiem.
(3)
Kopienas interesēs ir apstiprināt šo termiņa pagarinājumu.
(4)
Būtu jāapstiprina metode zvejas iespēju sadalei starp dalībvalstīm, pamatojoties uz protokolu, kura spēkā esības termiņš ir beidzies,
IR PIEŅĒMUSI ŠO REGULU.
1. pants
Ar šo Kopienas vārdā apstiprina Nolīgumu vēstuļu apmaiņas veidā, ar ko no 2006. gada 16. jūnija līdz 2007. gada 15. jūnijam pagarina spēkā esības termiņu Protokolam, ar ko nosaka zvejas iespējas un kompensāciju, kuras paredzētas Eiropas Ekonomikas kopienas un Gvinejas-Bisavas Republikas valdības Nolīgumā par zveju pie Gvinejas-Bisavas krastiem (5).
2. pants
1. Protokolā paredzētās zvejas iespējas starp turpmāk norādītajām dalībvalstīm sadala šādi:
a)
garneļu zveja:
-
Itālija
1 776 BRT (bruto tilpība)
-
Spānija
1 421 BRT
-
Portugāle
1 066 BRT
-
Grieķija
137 BRT
b)
zivis/galvkāji:
-
Spānija
3 143 BRT
-
Itālija
786 BRT
-
Grieķija
471 BRT
c)
tunzivju seineri:
-
Spānija
20 kuģi
-
Francija
19 kuģi
-
Itālija
1 kuģis
d)
āķu zvejas kuģi pelaģiskai zvejai un kuģi zvejai ar āķiem no borta un jedām:
-
Spānija
21 kuģis
-
Francija
5 kuģi
-
Portugāle
4 kuģi
2. Ja zvejas atļauju pieteikumi no 1. punktā minētajām dalībvalstīm neaptver visas protokolā noteiktās zvejas iespējas, Komisija var izskatīt jebkuras citas dalībvalsts zvejas atļauju pieteikumus.
3. pants
Dalībvalstis, kuru kuģi zvejo saskaņā ar šo nolīgumu, ziņo Komisijai par Gvinejas-Bisavas zvejas zonā nozvejoto katras populācijas apjomu atbilstīgi Komisijas Regulā (EK) Nr. 500/2001 (2001. gada 14. marts), kas nosaka sīki izstrādātus piemērošanas noteikumus Padomes Regulai (EEK) Nr. 2847/93 par to lomu pārraudzību, kurus nozvejojuši Kopienas zvejas kuği trešo valstu ūdeņos un atklātā jūrā (6) paredzētajai kārtībai.
4. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 10. oktobrī

Labels: 18
15
5
6